b'\n_START_ARTICLE_\nMormon\n_START_SECTION_\nOriginea termenului\n_START_PARAGRAPH_\nTermenul Mormon a fost folosit pentru prima data \xc3\xaen epoca modern\xc4\x83 \xc3\xaen anii 1830 ca termen peiorativ pentru a-i descrie pe cei ce credeau c\xc4\x83 Joseph Smith, Jr. a fost chemat ca profet al lui Dumnezeu \xc8\x99i care acceptau Cartea lui Mormon ca fiind scriptur\xc4\x83._NEWLINE_Potrivit teologiei sfin\xc8\x9bilor din zilele din urm\xc4\x83, termenul Mormon se refer\xc4\x83 la un profet care a locuit \xc3\xaen Americi \xc3\xaen secolul 4 d. Hr. A fost chemat de Dumnezeu s\xc4\x83 rezume \xc8\x99i s\xc4\x83 compileze scrierile \xc8\x99i rela\xc8\x9biile poporului s\xc4\x83u cu Dumnezeu \xc3\xaentr-o singur\xc4\x83 carte. Aceast\xc4\x83 carte este cunoscut\xc4\x83 acum drept Cartea lui Mormon. Dupa moartea lui Mormon, fiul s\xc4\x83u, Moroni, a fost martorul distrugerii complete a poporului s\xc4\x83u \xc8\x99i a \xc3\xaengropat scrierile adunate de tat\xc4\x83l s\xc4\x83u \xc3\xaentr-un deal din statul New-York. Acela\xc8\x99i Moroni, dup\xc4\x83 mai bine de 1400 de ani, a fost trimis de Dumnezeu ca un mesager lui Joseph Smith, Jr. care s-a dus la locul unde aceste \xc3\xaenregistr\xc4\x83ri pe pl\xc4\x83cu\xc8\x9be erau \xc3\xaengropate \xc8\x99i cu mult ajutor din partea lui Dumnezeu le-a tradus \xc3\xaen englez\xc4\x83._NEWLINE_Dup\xc4\x83 ce Joseph Smith a fost ucis \xc3\xaen 1844 de c\xc4\x83tre o band\xc4\x83 \xc3\xaentr-o \xc3\xaenchisoare din  Carthage, Illinois, majoritatea Sfin\xc8\x9bilor din Zilele din Urm\xc4\x83 l-au urmat pe Brigham Young, care a devenit \xc3\xaen cele din urm\xc4\x83 pre\xc8\x99edintele confesiunii, \xc3\xaentr-un exod c\xc4\x83tre valea Lacului S\xc4\x83rat, sosind acolo \xc3\xaen vara anului 1847. Grupuri mai mici au urmat al\xc8\x9bi oameni care pretindeau pre\xc8\x99edin\xc8\x9bia bisericii, unii au r\xc4\x83mas \xc3\xaen Nauvoo, Illinois iar al\xc8\x9bii s-au dispersat \xc3\xaen diverse loca\xc8\x9bii._NEWLINE_Termenul Mormon continu\xc4\x83 s\xc4\x83 fie folosit ast\xc4\x83zi pentru a denumi membrii acelui grup care l-au urmat pe Brigham Young, incluz\xc3\xa2nd Biserica lui Isus Hristos a Sfin\xc8\x9bilor din Zilele din Urm\xc4\x83 \xc8\x99i alte grupuri mai mici ce s-au separat de aceasta din cauza unor diferende precum poligamia. Lideri din cadrul ierarhiei Bisericii lui Isus Hristos a Sfin\xc8\x9bilor din Zilele din Urm\xc4\x83 au f\xc4\x83cut eforturi pentru a respinge denumirea de "Mormon" deoarece nu con\xc8\x9bine nici o referire la Isus, pe care Biserica \xc3\xael consider\xc4\x83 figura sa central\xc4\x83. Totu\xc8\x99i, ca regul\xc4\x83 general\xc4\x83, de\xc8\x99i Biserica prefer\xc4\x83 s\xc4\x83 foloseasc\xc4\x83 denumirea sa oficial\xc4\x83, folosirea denumirii Mormon nu este considerat\xc4\x83 jignitoare sau incorect\xc4\x83.\n_START_SECTION_\nPreten\xc8\x9bii de exclusivitate\n_START_PARAGRAPH_\n\xc3\x8en anii 1970, "Mormon" devenise un cuv\xc3\xa2nt at\xc3\xa2t de obi\xc8\x99nuit inc\xc3\xa2t Biserica lui Isus Hristos a SZU a \xc3\xaenceput s\xc4\x83 foloseasc\xc4\x83 acest termen \xc3\xaen anun\xc8\x9burile sale publice de la radio \xc8\x99i televiziune care se \xc3\xaencheiau cu: "Un mesaj de la Biserica lui Isus Hristos a Sfin\xc8\x9bilor din Zilele din Urm\xc4\x83: Mormonii"_NEWLINE_Recent, organiza\xc8\x9bia a cerut reprezenta\xc8\x9bilor presei s\xc4\x83 foloseasc\xc4\x83 numele complet al bisericii si s\xc4\x83 denumeasc\xc4\x83 orice referin\xc8\x9b\xc4\x83 cu numele "Biserica lui Isus Hristos"._NEWLINE_Preten\xc8\x9biile de exclusivitate a folosirii termenului exist\xc4\x83 \xc3\xaen principal pentru a evita confuzia \xc3\xaentre Biserica lui Isus Hristos a SZU \xc8\x99i grupurile de "Mormoni Fundamentali\xc8\x99ti" si "disiden\xc8\x9bi Mormoni". Oficialii Bisericii SZU sus\xc8\x9bin ca atunci cand termenii "Mormoni Fundamentali\xc8\x99ti", "disiden\xc8\x9bi Mormoni" \xc8\x99i "Mormon" sunt folosi\xc8\x9bi \xc3\xaen legatur\xc4\x83 cu grupuri sau organiza\xc8\x9bii \xc3\xaen afara Bisericii SZU (\xc3\xaen special cele care practic\xc4\x83 poligamia) este dovedit\xc4\x83 o ne\xc3\xaen\xc8\x9belegere a teologiei Mormone \xc8\x99i \xc3\xaen special al principiului revela\xc8\x9biei continue \xc8\x99i al principiului "Autorita\xc8\x9bii Preo\xc8\x9biei". \xc3\x8en 1998, fostul pre\xc8\x99edinte al Bisericii SZU, Gordon B. Hinckley, a declarat: "Doresc s\xc4\x83 men\xc8\x9bionez categoric c\xc4\x83 aceast\xc4\x83 Biseric\xc4\x83 nu are nimic de-a face cu cei ce practic\xc4\x83 poligamia. Ei nu sunt membri ai Bisericii noastre. Cei mai mul\xc8\x9bi dintre ei nu au fost niciodat\xc4\x83 membri. Ei incalc\xc4\x83 legile civile...Oricare din membrii no\xc8\x99tri care este dovedit a fi practicant al mariajului multiplu va fi excomunicat, cea mai sever\xc4\x83 sanc\xc8\x9biune pe care Biserica o poate impune. Ace\xc8\x99tia nu numai c\xc4\x83 incalc\xc4\x83 legile civile, dar incalc\xc4\x83 \xc8\x99i legea acestei Biserici."_NEWLINE_Uneori, Restaora\xc8\x9bioni\xc8\x99tii sau Miscarea Restaora\xc8\x9bionist\xc4\x83 sunt folosi\xc8\x9bi drept termen de descriere pentru cei ce s-au desprins din bisericile Stone-Campbell, de exemplu Biserica lui Hristos \xc8\x99i Discipolii lui Hristos. Mormonii totu\xc8\x99i, sunt diferi\xc8\x9bi de ace\xc8\x99tia deoarece cred ca Restaurarea s-a produs deja. Biserica original fondat\xc4\x83 de Isus Hristos, denumit\xc4\x83 de istorici drept biserica primitiv\xc4\x83 se pretinde c\xc4\x83 a fost restaurat\xc4\x83 de Joseph Smith, primul profet al Bisericii lui Isus Hristos a Sfin\xc8\x9bilor din Zilele din Urm\xc4\x83. Exist\xc4\x83 c\xc3\xa2teva similarita\xc8\x9bi cu bisericile Stone-Campbell \xc8\x99i mare parte din primii membri ai Bisericii lui Isus Hristos a Sfin\xc8\x9bilor din Zilele din Urm\xc4\x83 au fost membri ai acestor biserici \xc3\xaenainte de a deveni mormoni, dar Cartea lui Mormon \xc8\x99i cartea Doctrine \xc8\x99i Legaminte separ\xc4\x83 credin\xc8\x9ba Mormon\xc4\x83 de alte denomina\xc8\x9bii restaora\xc8\x9bioniste.\n_START_SECTION_\nAbordarea \xc8\x99tiin\xc8\x9bific\xc4\x83\n_START_PARAGRAPH_\nUnii cercet\xc4\x83tori, precum J. Gordon Melton, \xc3\xaempart Mormonii \xc3\xaen Mormonii din Utah \xc8\x99i Mormonii din Missouri, \xc3\xaen cartea sa Enciclopedia Religiei Americane._NEWLINE_\xc3\x8en aceast\xc4\x83 schit\xc4\x83, grupul Mormonilor din Utah include toate organiza\xc8\x9biile ce au descins din acei Mormoni care l-au urmat pe Brigham Young spre teritoriul care se nume\xc8\x99te acum Utah. Biserica lui Isus Hristos a Sfin\xc8\x9bilor din Zilele din Urm\xc4\x83 este de departe cel mai mare grup \xc8\x99i singurul grup care a locuit ini\xc8\x9bial \xc3\xaen Utah._NEWLINE_Grupul Mormonilor din Missouri include acei Mormoni care nu au calatorit \xc3\xaen Utah, cat \xc8\x99i organiza\xc8\x9biile fondate de ace\xc8\x99tia: Comunitatea lui Hristos, Biserica lui Hristos (Lotul Templului), etc._NEWLINE_La conferin\xc8\x9ba din Octombrie 1890, Biserica SZU a declarat c\xc4\x83 va pune cap\xc4\x83t practic\xc4\x83rii poligamiei in randul membrilor ei. Aceasta regula a fost aprobata in mod unanim de catre cei prezenti in sala. \xc3\x8ens\xc4\x83 dup\xc4\x83 aproape 20 de ani, s-au ridicat c\xc3\xa2teva voci care au sus\xc8\x9binut necesitatea practic\xc4\x83rii poligamiei ca o parte esen\xc8\x9bial\xc4\x83 a doctrinei Mormone. Ace\xc8\x99tia au format c\xc3\xa2teva congrega\xc8\x9bii \xc8\x99i comunit\xc4\x83\xc8\x9bi mici care militau pentru continuarea practic\xc4\x83rii poligamiei \xc8\x99i alte diferente doctrinare fa\xc8\x9ba de Biserica SZU. \xc3\x8en timp ce aceste grup\xc4\x83ri num\xc4\x83ra c\xc3\xa2teva sute, maxim c\xc3\xa2teva mii de membri, Biserica lui Isus Hristos a Sfin\xc8\x9bilor din Zilele din Urm\xc4\x83 are \xc3\xaen r\xc3\xa2ndurile sale aproximativ 13 milioane de membri. Din cauza aten\xc8\x9biei sporite din partea mass-mediei de care beneficiaz\xc4\x83 aceste grupuri, adeseori exist\xc4\x83 probleme de separare a Bisericii lui Isus Hristos a Sfin\xc8\x9bilor din Zilele din Urm\xc4\x83 fa\xc8\x9b\xc4\x83 de acestea._NEWLINE_Termenii "Mormoni din Utah" si "Mormoni din Missouri" sunt problematici deoarece majoritatea membrilor acestor grupuri nu mai locuiesc \xc3\xaen aceste state. De\xc8\x99i majoritatea locuitorilor statului Utah sunt membri ai Bisericii lui Isus Hristos a Sfin\xc8\x9bilor din Zilele din Urm\xc4\x83, un numar mare de membri din SUA locuiesc \xc3\xaen Arizona, California, Idaho \xc8\x99i Nevada iar majoritatea membrilor Bisericii SZU sunt cet\xc4\x83\xc8\x9beni ai altor \xc8\x9b\xc4\x83ri._NEWLINE_Discut\xc3\xa2nd despre limit\xc4\x83rile acestor denumiri, unii istorici folosesc acum termenii de "Sfin\xc8\x9bii de la Mun\xc8\x9bii St\xc3\xa2nco\xc8\x99i" \xc8\x99i "Sfin\xc8\x9bii din Preerie" pentru a redenumi ramurile "Utah" \xc8\x99i "Missouri" ale mi\xc8\x99c\xc4\x83rii.\n_START_SECTION_\nCredin\xc8\x9be religioase de baz\xc4\x83\n_START_PARAGRAPH_\nC\xc3\xa2nd Joseph Smith a fost \xc3\xaentrebat despre credin\xc8\x9bele religioase de baz\xc4\x83 ale Mormonilor, acesta a rezumat \xc3\xaenva\xc8\x9baturile \xc8\x99i doctrinele \xc3\xaen 13 puncte, cunoscute ast\xc4\x83zi drept Articolele de Credin\xc8\x9b\xc4\x83 ale Bisericii lui Isus Hristos a Sfin\xc8\x9bilor din Zilele din Urm\xc4\x83.\n_START_SECTION_\nR\xc4\x83sp\xc3\xa2ndire\n_START_PARAGRAPH_\nAzi sunt numi\xc8\x9bi mormoni mai multe grup\xc4\x83ri religioase care s-au desprins \xc3\xaentre timp dintre adep\xc8\x9bii ini\xc8\x9biali a lui Joseph Smith majoritatea lor g\xc4\x83sindu-se \xc3\xaen sudul \xc8\x99i vestul SUA, de care grup\xc4\x83ri religioase biserica cre\xc8\x99tin\xc4\x83 se distan\xc8\x9beaz\xc4\x83.'